Publication: Magyar Közlöny
Issue: MK-2000-71 (Year: 2000, Number: 71)
Era: 1990-2004
Section: a használatáról szóló 1995. évi LXXXIII. törvény (a továbbiakban: címertörvény). A címertörvény 3. § (3) bekezdése
Paragraph Index: 441

a használatáról szóló 1995. évi LXXXIII. törvény (a továbbiakban: címertörvény). A címertörvény 3. § (3) bekezdése pedig arról rendelkezik, hogy a címer használatára vonatkozó szabályokat a címer elkülöníthető elemeire (Szentkorona, pajzs) is alkalmazni kell. Ennélfogva a Szent Koronával történő rendelkezés (őrzési hely, közjogi hagyományainkban betöltött szerep) kizárólag az országgyűlési képviselők kétharmadának szavazatával elfogadott törvényben lett volna lehetséges. Az indítványozók tehát formai alkotmányellenesség miatt a koronatörvény címében az „és a Szent Koronáról”, preambulumában a „A Szent Korona a magyar állam folytonosságát és függetlenségét megtestesítő ereklyeként él a nemzet tudatában és a magyar közjogi hagyományban. Az államalapítás ezeréves évfordulója alkalmából Magyarország méltó helyére emeli a Szent Koronát, és a nemzet múzeumából a nemzetet képviselő Országgyűlés oltalma alá helyezi”, továbbá az „és a Szent Korona kiemelkedő történelmi jelentőségére” szövegrész, valamint a 2. § (2) bekezdésében és 3. §-ban a „Szent Koronát” szövegrészek, végül a „Koronatanácsot” felállító 4—5. §-ok megsemmisítését javasolják.

Source: https://magyarkozlony.hu/hivatalos-lapok/d2c977ff24c625f96e858d15d02337c5984294d9/dokumentumok/4600e7c3c5eab030f8cd6493a4361e25e691a4d8/letoltes